

R E P U B L I K A H R V A T S K A

VUKOVARSKO-SRIJEMSKA ŽUPANIJA



**OPĆINA TOMPOJEVCI**

A. G. Matoša 9, 32238 Tompojevci

**OPĆINSKO VIJEĆE**

KLASA: 320-01/24-01/07

URBROJ: 2196-26-02-24-5

Tompojevci, 27.12.2024.

Na temelju članka 29. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22),  Općinsko vijeće Općine Tompojevci na 26. sjednici održanoj 27. 12.2024. godine, donijelo je:

**O D L U K U**

**o sudjelovanju Općine Tompojevci u subvencioniranju kamata u kreditnoj liniji za sufinanciranje kamata na kredite u poljoprivredi i ruralnom razvoju na području Vukovarsko-srijemske županije**

**I.**

Općina Tompojevci (u daljnjem tekstu: Općina) uključit će se u subvencioniranja kamata u kreditiranju poljoprivrednika za kredite u poljoprivredi i ruralnom razvoju na području Vukovarsko-srijemske županije za kreditiranje proljetno-jesenske sjetve u 2025. godini.

**II.**

Općina Tompojevci uključit će se u realizaciju iz točke I. ove Odluke na način da će u svom proračunu osigurati financijska sredstva za subvenciju kamata na odobrene kredite koji će biti dodijeljeni poljoprivrednicima sa prebivalištem/sjedištem na području Općine Tompojevci*.*

Općina Tompojevci će za subvencioniranje kamate iz stavka 1. ove točke planirati u proračunu godišnje 2.000,00 EUR počevši od 2025. godine pa do završetka otplate kredita.

**III.**

Po odobrenim kreditima iz točke II. stavak 1. ove Odluke, JLS će subvencionirati kamatu u slijedećim postotnim poenima:

* kod kredita za kreditiranje proljetne i jesenske sjetve kod kojih je rok otplate do 12 mjeseci, jedan postotni poen.

**IV.**

Za potpisivanje odgovarajućeg sporazuma sa Vukovarsko-srijemskom županijom vezanim za provedbu ove Odluke, u ime Općine Tompojevci*,* ovlašćuje se Općinski načelnik Općine Tompojevci.

**V.**

Ova Odluka stupa na snagu osmog dana od dana objave u „Službenom vjesniku“Vukovarsko-srijemske županije.

PREDSJEDNIK

Ivan Štefanac